Moskvadagi fransuz elchixonasining MDH bo‘yicha mintaqaviy iqtisodiy bo‘lim delegatsiyasi O‘zbekistondagi aeroportlarda amalga oshirilishi rejalashtirilayotgan rekonstruksiya ishlarida ishtirok etish, shuningdek elektron hukumatni yanada rivojlantirishda yordam berishga tayyor ekanligini bildirdi. Bu haqda O‘zbekiston Savdo-sanoat palatasining fransuz delegatsiyasi bir uchrashuvi vaqtida ma’lum qilindi. Muzokaralar yakunida tomonlar MDH hududidagi kompaniyalarning yuzdan ortiq direktorlari va bo‘lim rahbarlarining Yevropa Ittifoqi mamlakatlarida malaka oshirishini ko‘zda tutadigan maxsus loyiha bo‘yicha kelishib olishdi.